ፓስፖርትን ቪዛን
ኣብ ሃገር ጀርመን ንምጋሽ ብቑዕ ዝኾነ ንመንነትካ ዘረጋግጽ ፓስፖርትን ካልእ ሰነዳትን የድሊ። እቲ ፓስፖርት ንመጻኢ እዋን ውን ናብ ኣብያተ ጽሕፈት መንግስቲ ንምእታው የገልግል። ካብ ኣባል ኤውሮፓ ሕብረት ዘይኮኑ ዜጋታት መእተዊ ቪዛ የድልዮም።
ቪዛ ካብቲ ኣብ ሃገርካ ዝርከብ ኤምባሲ ናይ ጀርመን ይርከብ። ኣብ ጀርመን ናይ ስራሕ ውዕል ኣለካ ዶ ? ወይ ውን ገለ ካብ ስድራ ቤትካ ኣብ ጀርመን ኣለው ዶ ? ከምዚ እንተኾይኑ፡ ቪዛ ንክትረክብ ቀሊል እዩ። ሓበሬታ ን ቤት ጽሕፈት ወጻኢ ጉዳያት ተወከስ።
ንዜጋታት ኤውሮፓ ሕብረትን ወይ ድማ ቁጠባዊ ሕብረት ኤውሮፓ ቪዛ ኣየድልዮምን እዩ።
ቤት ጽሕፈት ምዝገባ ነባርነት ናይ መንበሪ ወረቐትን
ኣብ ጀርመን፡ መጀመሪያ ኣብቲ ትነብረሉ ከተማ ዝርከብ ቤት ጽሕፈት ምዝገባ ንነበርቲ ትምዝገብ ወይ ተመልክት። ድሒሩ ናብ ቤት ጽሕፈት ወጻእተኛታት ትኸይድ ኣብኡ ናይ መንብሪ ወረቐት ሰነድ ይወሃብ። እዚኣ ሓንቲ ካርድ ኮይና ናትካ ናይ ህልውና ኩነታት ትገልጽ። እዚ ማለት ንኽንደይ እዋን ኣብ ጀርመን ክትጸንሕ ከምዝፍቀደካን ወይ ውን ክትሰርሕ ዝግበኣካን ዘይግብኣካን ከምዝኾነ ተብርህ።
ኣብ ሓደ ቤት ጽሕፈት ከድካ ቋንቋ ጀርመን ከምዝይትኽእል ሓቢርካ ዶ ? ንሓደ ኣስተርጓሚ ተወከስ። ንሱ ቋንቋ ጀርመንን ቋንቋኻን ስለዝፈልጥ ኣብ ምርድዳእ ይሕግዘካ።
ናይ ምውህሃድ ትምህርቲ ኮርስ
ምልኪ ቋንቋ ጀርመን የብልካን ? ናይ ምውህሃድ ኮርስ ተኻፈል። ሓድ ሓደ እዋን ናይ ምውህሃድ ኮርስ ክትካፈል ናይ ግድን ኣዩ። ኣብኡ ቋንቋ ጀርመን ትመልኽ። ኣብኡ ኣገዳሲ ሓበሬታ ብዛዕባ ኣነባብራ ሂወት ኣብ ጀርመን ትላለ። ቤት ጽሕፈት ወጻእተኛታት ሓደ ነቲ ኮርስ ዘድሊ መሰነይታ ወረቐት ትህበካን ኣበይ ከምትኸይድ ውን ትሕብረካን። ብዝያዳ Integrationskurs ዝብል ጽሑፍ ኣንብብ።
ምንዳይ ስራሕን ትምህርቲ ሞያን
ቀጺሉ ዝስዕብ ስጉምቲ ምንዳይ ስራሕ እዩ። ኣብ ሃገርካ ድሮ ዘጥረኻዮ ሞያ ወይ ትምህርቲ ኣሎዶ ? ኣንተልዩ ነቲ ዝሓዝካዮ ምስኽር ወረቓቕቲ ክተስተርጉሞን ብቕዓቱ ክተመስክሮን ኣለካ። ብዛዕባ እዚ ንቤት ጽሕፈት ዕዮ ከመይ ከምትገብር ሕተት። ከመይ ከምትገብር ንሶም ይሕብሩኻ። ቤት ጽሕፈት ዕዮ ስራሕ ንምንዳይ ውን ትተሓባበር እያ። ክሳብ ሎሚ ዘጥረኻዮ ሞያ እንተዘየለ ወይ ውን ትምህርቲ ዘይወዳእካ እንተኾንካ ብዛዕባ እዚ ውን እንተኮነ ምስ ቤት ጽሕፈት ዕዮ ተመያየጥ። ኣብኡ ናይ ሞያ ሓበሬታ ትረክብ። ወላውን እንታይ ከምትመሃር ዘይወሰንካ እንተኾንካ ፡ ምኽሪ ትልግሰልካ እያ። ቤት ጽሕፈት ዕዮ ንትምህርቲ ሞያን ፡ ኮርሳትን ዝምልከት ሓበሬታ ትህብ። ንዝያዳ ጽሕፍ Studium und Berufsausbildung ኣንብብ።
ትምህርቲን ቆልዑትን
ኢንሹራንሳት
ሓደ ክልተ ኣገደስቲ እንሹራንሳት ኣለዋ። ንሳተን ከኣ ናይ ጥዕና ፡ ናይ ጡረታ ፡ ናይ ክንክን እየን። ስራሕ ኣብ ዝጀመርካሉ ጊዜ ፡ እዘን እንሹራንሳት እዚኣን ብቐጥታ ይመጻ። ካብኡ ሓሊፉ ውን ተንቀሳቓሲ ሕሳብ ባንክ የድልየካ። ጽሑፍ ''Bankkonto und Finanzen'' ኣንብብ።
ኣገደስቲ ኣድራሻታት
ናይ ኮርስ ሓላፍነት ዝወስድ ኣካል ካብ ምውህሃድ ኮርስ ወይ ካብ ቤት ጽሕፈት ወጻእተኛታት ዶ ትደሊ ? ኣገደስቲ ኣድራሻታት Wichtige Adressen ኣብ ትሕቲ ዝብል ኣርእስቲ ኣናዲ። ናይ ስልክን ናይ ኣድራሻን ሓበሬታታት ኣብቲ ካርታ ተጻሒፉ ይርከብ።
Video International Sign
ዝደጋገሙ ሕቶታት
ኣየኖት ምዃነን ዘርኢ ሊስታ ኣብ'ዚ ይርከብ:
ኵለን ኣባላት ኤውሮጳዊ ሕብረት ዝኾና ሃገራትን ከምኡ'ውን ኢስላንድን ሊሽተንሽታይንን ነርወይን።
ካብ ሓንቲ ኣባል ኤውሮጳዊ ሕብረት ወይ ኤውሮጳዊ ቍጠባዊ ዞባ ዝኾነት ሃገር ዝመጻኹም እንተዄንኩም፡ እወ ይፍቀደልኩም'ዩ። ካብ ካልእ ሃገር ዝመጻኹም እንተድኣ ዄንኩም ግና፡ ኣብ'ተን ናይ መጀመርያ 6 ኣዋርሕ መኪና ክትዝውሩ ትኽእሉ ኢኹም። ድሕሪኡ ግና ናይ ምምራሕ ማኪና ፈተና ኣብ ጀርመን ክትገብሩ ኣለኩም። ካብ ሓደ ሓደ ሃገራት ዝመጹ ሰባት ግና፡ ሒዘሞ ዝመጹ ፓቴንቲ ተቐባልነት ኣለዎ። ብዛዕብኡ ኣብ'ዚ ዝስዕብ ተመልከቱ፦
ብዛዕባ ብዙሕ ኣርእስታት ዘካፍል ሓበሬታ ንኽትረኽቡ ኣብ'ዚ ዝስዕብ ተመልከቱ፦
እዚ ኣድላዪ ዝኾነ ደብዳቤ'ዚ ኣይርድኣንን ዘሎ። ብቢሮክስያዊ ወይ ብናይ ቤት ጽሕፈት ቋንቋ ጀርመን ዝተዳለወ ብርቱዕ ዝኾነ ሰነዳት ንኽርድኦ መን'ዩ ዝሕግዘኒ?
ኣብ ከባቢኹም ዘሎ ንስደተኛታት ምኽሪ ዝህብ Migrationsberatung ወይ ከኣ ምውህሃድ ዝዕላምኡ Integrationsbeirat ኬድኩም ሕተቱ። "Mein Weg nach Deutschland" ("መንገደይ ንጀርመን") ኣብ ዝብል ድሕረ ገጽ፡ ናብ "Hilfe finden" ("ሓገዝ ምርካብ") ብምእታው፡ ብዛዕባኡ ሓፈሻዊ መረዳእታ ክትረኽቡ ኢኹም።
ኣብ ቤት ጽሕፈት ማሕበራዊ ጕዳያት (Sozialamt)/ቤት ጽሕፈት ወይ ኣጀንስያ ጕዳያት ስራሕ (Arbeitsagentur) ዘሎ/ዘላ ጕዳየይ ዘሳልጠለይ/እተሳልጠለይ ብሕማቕ እዩ ዝቕበለኒ/እያ እትቕበለኒ? እንታይ ክገብር እኽእል?
ብዛዕባ'ዚ ኣብ ሓደ ምኽሪ ዝህብ ቦታ ኼድኩም ክትውከሱ ትኽእሉ። ኣብ'ቲ "Hilfe finden" ("ሓገዝ ምርካብ") ዝብል፡ ብዛዕባ ኣገልግሎት ምኽሪ ዝህባ ዘብርህ ሓበሬታ ትረኽቡ ኢኹም። ንኣብነት ብዛዕባ ንዓበይቲ ስደተኛታት ዘማኽር Migrationsberatung für Erwachsene ወይ ኣብ ኣገልግሎት ንመንእሰያት ስደተኛታት ዝዓለመ Jugendmigrationsdienst። ኣብ ትሕቲ "Wichtige Adressen" ("ኣድላዪ ኣድራሻታት") ዝብል፡ ኣብ ከባቢኹም ዝርከባ ንስደተኛታት ምኽሪ ዝህባ Migrationsberatungen ትረኽቡ ኢኹም። እንታይ ክትገብሩ ከም እትኽእሉን ብዝበለጸ እንታይ ዓይነት መልሰ ግብሪ ወይ ጠባይ ከተርእዩ ከም ዘለኩምን ኣብኡ ክነግርኹም ይኽእሉ'ዮም።
Further questions? Write us via the contact form. We will forward your questions anonymously to the advisors of the youth migration services.Contact form